AĠENDA

It-Tnejn, 18 ta' Ġunju, 2018 fis-6:00 p.m.

MISTOQSIJIET GĦAL TWEĠIBIET ORALI

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid fil-preżent, f'kull uffiċċju, Dipartiment u entità li taqa' fid-dekasteru tagħha kemm hemm ħaddiema li għandhom xi kwalifika minn istituzzjonijiet edukattivi terzjarji rikonoxxuti f' Malta jew barra minn Malta?

F'kull każ x'inhu l-grad tal-ħaddiem u x'inhi l-kwalifika li għandu u f'liema uffiċċju, dipartiment jew entità jaħdem?

L-ONOR.

JASON AZZOPARDI staqsa lill-

Ministru għall-Edukazzjoni u Xogħol

Jista' l-Ministru jelenka liema direct orders ingħataw u l-ħlas rispettiv għalihom, minn kull entità li għaliha huwa responsabbli matul l-2017, xahar b'xahar separatament?

L-ONOR.

JASON AZZOPARDI staqsa lill-

Ministru għall-Enerġija u Immaniġġar tal-Ilma

L-ONOR.

JASON AZZOPARDI staqsa lill-

Ministru għall-Affarijiet Ewropej u Ugwaljanza

Tista' l-Ministru telenka liema direct orders ingħataw u l-ħlas rispettiv għalihom, minn kull entità li għaliha hija responsabbli matul l-2017, xahar b'xahar separatament?

L-ONOR.

JASON AZZOPARDI staqsa lill-

Ministru għall-Finanzi

L-ONOR.

JASON AZZOPARDI staqsa lill-

Ministru għat-Turiżmu

L-ONOR.

JASON AZZOPARDI staqsa lill-

Ministru għall-Intern u Sigurtà Nazzjonali

L-ONOR.

CHRIS SAID staqsa lill-

Ministru għal Għawdex

Tista' l-Ministru twieġeb il-mistoqsijiet parlamentari 1795, 2788 u 5681 u tgħid kemm ingħataw contracts for service mill-Ministeru għal Għawdex inkluż id-dipartimenti u l-entitajiet li jaqgħu taħt id-dekasteru tagħha minn Marzu 2013 sal-lum, sena b'sena?

Tista' tagħti wkoll dettalji dwar it-tul ta' żmien ta' kull kuntratt, is-servizzi li ngħataw, kif ukoll il-pakkett finanzjarju u perkaċċi oħra fir-rigward ta' kull tali kuntratt?

L-ONOR.

CHRIS SAID staqsa lill-

Ministru għal Għawdex

Tista' l-Ministru tagħti break down tal-flus minfuqa s'issa fuq id-Dar tal-Anzjani li qed tinbena f'Għajnsielem?

Meta huwa maħsub li titlesta din id-dar?

Kemm se tkun takkomoda anzjani fiha?

Tista' tgħid x'diverġenzi saru mill-pjanti oriġinali?

Tista' tpoġġi kopji tal-pjanti ġodda fuq il-Mejda tal-Kamra u l-emendi li ġew approvati mill-Awtorità tal-Ippjanar?

L-ONOR.

CHRIS SAID staqsa lill-

Ministru għall-Ekonomija, Investiment u Negozji Żgħar

Jista' l-Ministru jgħid kemm hemm ħaddiema jagħmlu xogħol ta' manutenzjoni fil-Qasam Industrijali tax-Xewkija Għawdex?

Jista' jgħid x'manutenzjoni saret fil-Qasam Industrijali tax-Xewkija minn Ġunju 2017 sal-lum?

L-ONOR.

CHRIS SAID staqsa lill-

Ministru għall-Edukazzjoni u Xogħol

Jista' l-Ministru jwieġeb il-mistoqsija parlamentari 5741 kollha u jpoġġi fuq il-Mejda tal-Kamra t-tagħrif dwar entitajiet li jaqgħu taħt il-Ministeru tiegħu dwar każijiet ta' dixxiplina ta' impjegati minn Marzu 2013 sal-lum?

L-ONOR.

CHRIS SAID staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jaġġorna lill-Kamra dwar l-aħħar żviluppi fuq ix-xogħol li hemm bżonn isir fuq il-Jetty tax-Xlendi?

Jista' jgħid jekk ix-xogħol hux se jibda matul dawn il-ġranet?

Jista' jgħid x'prekawzjonijiet se jittieħdu issa li dalwaqt jibda s-sajf biex ma jkunx hemm periklu għal għawwiema u persuni oħra li jiffrekwentaw iż-żona?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid meta se jsir xogħol ta' resurfacing ta' Triq il-Qoton fin-Naxxar?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid meta se jsir xogħol ta' resurfacing ta' Triq Ġibiltà fin-Naxxar?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid meta se jsir xogħol ta' resurfacing ta' Triq it-Telgħa tal-Għaqba fin-Naxxar?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid meta se jsir xogħol ta' resurfacing ta' Triq l-Ingilterra fin-Naxxar?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid meta se jsir xogħol ta' resurfacing ta' Triq l-Emigranti fin-Naxxar?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid meta se jsir xogħol ta' resurfacing ta' Triq il-Ġermanja fin-Naxxar?

L-ONOR.

CHRIS SAID staqsa lill-

Jista' l-Ministru jgħid x'inhi r-raġuni li l-uffiċċji tal-Awtorità tal-Ippjanar f'Għawdex ġew rilokati f'post ieħor ġewwa l-Victoria, u dan minkejja li l-permessi biex jitwaqqa' l-bini eżistenti tal-Awtorità tal-Ippjanar għadu ma ħariġx?

Jista' jgħid kemm hu l-ammont ta' kera li qed tħallas l-Awtorità għal dawn l-uffiċċji li qed tuża temporanjament u għal kemm-il sena jew xhur inkrew dawn l-uffiċċji?

Il-kirja saret b'mod dirett jew wara sejħa pubblika?

L-ONOR.

KAROL AQUILINA staqsa lill-

Jista' l-Prim Ministru jgħid mis-sena 2013 sad-data li tiġi mwieġba din il-mistoqsija parlamentari, x'laqgħat saru bejn l-Aġenzija Identità Malta u l-Awtorità għas-Servizzi Finanzjarji ta' Malta (MFSA)?

Jista' jagħti d-data ta' kull waħda minn dawn il-laqgħat, min talab li jsiru l-laqgħat, min kienu l-uffiċjali tal-Aġenzija Identità Malta u tal-Awtorità għas-Servizzi Finanzjarji ta' Malta (MFSA) li kienu preżenti għal kull waħda mil-laqgħat u x'kienu s-suġġetti li ġew diskussi waqt l-imsemmija laqgħat?

L-ONOR.

BYRON CAMILLERI staqsa lill-

Jista' l-Ministru jgħid fiex waslu l-preparamenti sabiex it-triq magħrufa bħala Taċ-Ċawsli bejn Ħaż-Żabbar u ż-Żejtun issir mill-ġdid?

L-ONOR.

BYRON CAMILLERI staqsa lill-

Jista' l-Prim Ministru jgħid kemm hemm persuni li huma reġistrati bħala persuni b'diżabilità li jaħdmu fid-dipartimenti, aġenziji, awtoritajiet jew entitajiet li jaqgħu taħt ir-responsabilità politika tiegħu?

L-ONOR.

BYRON CAMILLERI staqsa lill-

Ministru għall-Ekonomija, Investiment u Negozji Żgħar

Jista' l-Ministru jgħid kemm hemm persuni li huma reġistrati bħala persuni b'diżabilità li jaħdmu fid-dipartimenti, aġenziji, awtoritajiet jew entitajiet li jaqgħu taħt ir-responsabilità politika tiegħu?

L-ONOR.

BYRON CAMILLERI staqsa lill-

Ministru għall-Edukazzjoni u Xogħol

L-ONOR.

BYRON CAMILLERI staqsa lill-

Ministru għall-Enerġija u Immaniġġar tal-Ilma

L-ONOR.

BYRON CAMILLERI staqsa lill-

Ministru għall-Affarijiet Ewropej u Ugwaljanza

Tista' l-Ministru tgħid kemm hemm persuni li huma reġistrati bħala persuni b'diżabilità li jaħdmu fid-dipartimenti, aġenziji, awtoritajiet jew entitajiet li jaqgħu taħt ir-responsabilità politika tagħha?

L-ONOR.

ROBERT CUTAJAR staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jara li jsir ix-xogħol meħtieġ fuq l-għeruq tas-siġar li jinsabu fit-Telgħa ta' Selmun u li jistgħu jkunu ta' periklu?

L-ONOR.

ROBERT CUTAJAR staqsa lill-

Deputat Prim Ministru u Ministru għas-Saħħa

B'referenza għar-risposta mogħtija għall-mistoqsija parlamentari 5107, jista' d-Deputat Prim Ministru u Ministru għas-Saħħa jindika liema huma dawn iż-żewġ avviżi legali u jekk effettivament daħlux fis-seħħ?

L-ONOR.

ROBERT CUTAJAR staqsa lill-

B'referenza għar-risposta għall-mistoqsija parlamentari 5429, jista' l-Ministru jara li l-qasab fit-triq imsemmija jinqata', peress li dan il-qtugħ għadu ma sarx u l-periklu għadu hemm?

L-ONOR.

IVAN BARTOLO staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid jekk jeżistix reġistru ta' djar antiki li huma protetti u li ma jistgħux jitwaqqgħu?

L-ONOR.

IVAN BARTOLO staqsa lill-

Ministru għat-Turiżmu

Jista' l-Ministru jgħid għaliex qed ikun hemm tant delays fuq it-tijiriet tal-Air Malta?

L-ONOR.

IVAN BARTOLO staqsa lill-

Ministru għat-Turiżmu

Jista' l-Ministru jgħid għaliex żdiedu r-rotot meta m'hemmx biżżejjed ajruplani?

Tant hu hekk li sar reklamar fuq wieħed mill-mezzi soċjali?

L-ONOR.

MARIA DEGUARA staqsiet lill-

Ministru għat-Trasport, Infrastruttura u Proġetti Kapitali

Jista' l-Ministru jinforma lill-Kamra jekk hux possibbli li t-Telgħa t'Alla u Ommu fin-Naxxar tkompli tinbarax (kif diġà hi fil-parti ta' fuq) sa' isfel nett u ċjoè sa fejn ir-round about, dan peress li varji persuni li jużaw din it-triq qed jilmentaw li qed isibuha perikoluża meta jsuqu għax faċilment jiskiddjaw mhux biss meta jkun maltemp iżda wkoll meta t-temp ikun tajjeb anke meta jieħdu l-prekawzjoni li jsuqu bil-mod?

L-ONOR.

CLAYTON BARTOLO staqsa lill-

Jista' l-Ministru jara li jiżdied is-servizz fuq ir-rotot 41 u 42, li jitilqu miċ-Ċirkewwa, bħala parti miż-żieda ta' servizz fil-qasam tat-trasport pubbliku?

L-ONOR.

CLAYTON BARTOLO staqsa lill-

Jista' l-Ministru jgħid x'miżuri ta' kontroll tat-traffiku ħa l-kuntrattur li d-dettalji tiegħu qed jingħataw b'mod separat, meta nhar it-Tlieta 5 ta' Ġunju 2018 kien qiegħed jaħdem fit-triq tal-Armier fejn kien qiegħed jagħti t-tarmak u kien imqabbad mill-Enemalta?

Jista' jgħid jekk kienx hemm pulizija jew wardens imexxu t-traffiku, u jekk kien hemm, kemm kien hemm?

L-ONOR.

MARIO GALEA staqsa lill-

Jista' d-Deputat Prim Ministru u Ministru għas-Saħħa ġentilment jara li b'mod immedjat jittieħdu l-passi biex drenaġġ li ilu ħiereġ xi ħamest ijiem mill-Berġa taż-Żejtun fi Triq Mater Boni Consigli Żejtun jiġi rranġat anke minħabba l-fatt li din hija l-ġimgħa tal-festa u minn din it-triq prinċipali mhux biss jgħaddu l-marċijiet imma anki l-istatwa tal-purċissjoni ta' Santa Katarina?

Billi jien infurmat li dan id-drenaġġ mill-berġa ġie rrapurtat jiem ilu mill-Pulizija, jista' l-Ministru jara li jittieħdu passi mmedjati?

L-ONOR.

DAVID STELLINI staqsa lill-

Ministru għall-Affarijiet Ewropej u Ugwaljanza

Tista' l-Ministru twieġeb il-mistoqsija parlamentar 6242 li oriġinarjament saret lill-Prim Ministru u issa ġiet riferuta lilha u ċjoè: peress li anke l-Gvern Malti qiegħed jammetti li mhux eskluża l-possibbiltà li għall-perjodu finanzjarju (baġitarju) tal-Unjoni Ewropea 2021-2027, Malta taf ma tibqax eleġibbli għall-istess ammont ta' fondi mill-Unjoni Ewropea daqs qabel, speċjalment minħabba l-Brexit, tista' tgħid kif f'dan ix-xenarju se tiġi mwettqa l-wegħda li kienet saret lill-Għawdxin, li skont id-Dikjarazzjoni 36, annessa mat-Trattat ta' Sħubija ta' Malta fl-Unjoni Ewropea li tgħid hekk:

Fid-dawl ta' din id-dikjarazzjoni unilaterali, tista' tgħid jekk saritx diġà t-talba għal rapport speċifiku dwar Għawdex lill-Kummissjoni Ewropea?

L-ONOR.

DAVID STELLINI staqsa lill-

Ministru għal Għawdex

Tista' l-Ministru twieġeb il-mistoqsija parlamentari 6159 li oriġinarjament saret lill-Ministru għat-Trasport, Infrastruttura u Proġetti Kapitali u ċjoè: Peress li t-tabelli bis-sinjali tat-traffiku f'Għawdex qegħdin ġeneralment fi stat ħażin għax ħafna minnhom m'għadhomx jintgħarfu u jkun diffiċli għat-turisti u l-barranin biex isibu minn fejn jgħaddu, tista' l-Ministru tgħid jekk hemmx ħsieb li ssir il-manutenzjoni tagħhom jew inkella jinbidlu?

Jekk iva, meta?

L-ONOR.

SILVIO GRIXTI staqsa lill-

Ministru għall-Familja, Drittijiet tat-Tfal u Solidarjetà Soċjali

B'referenza għar-risposta tal-mistoqsija parlamentari 6970 tat-12-il Leġiżlatura, jista' l-Ministru jpoġġi fuq il-Mejda tal-Kamra l-lista eżistenti ta' servizzi kollha offruti mill-Ministeru tiegħu jew minn entitajiet li jaqgħu taħt il-Ministeru tiegħu?

Jista' jindika min hi l-persuna responsabbli għal kull wieħed minn dawn is-servizzi?

L-ONOR.

SILVIO GRIXTI staqsa lill-

B'referenza għar-risposta tal-mistoqsija parlamentari 719, jista' l-Ministru jgħid kemm hemm persuni li qed jagħmlu użu minn dawn is-servizzi indikati fir-risposta u jekk hemmx xi waiting list biex jirċievu dawn is-servizzi?

L-ONOR.

SILVIO GRIXTI staqsa lill-

Ministru għall-Edukazzjoni u Xogħol

Jista' l-Ministru jgħid fiex jikkonsisti t-taħriġ tal-Sheltered Employment?

Kemm kien hemm persuni b'diżabilità li qed jirċievu dan it-taħriġ biex itejbu l-ħiliet tagħhom?

X'għandha tagħmel persuna b'diżabilità biex tkun intitolata għal dan it-taħriġ?

L-ONOR.

SILVIO GRIXTI staqsa lill-

Ministru għall-Edukazzjoni u Xogħol

B'referenza għar-risposta tal-mistoqsija parlamentari 718, jista' l-Ministru jgħid fiex jikkonsisti l-Job Bridge Training and Development Centre ?

Kemm hemm persuni b'diżabilità li qed jibbenefikaw minn dan iċ-Ċentru?

X'tip ta' taħriġ speċifiku jingħata lil min qed jagħmel użu minn dan iċ-Ċentru?

L-ONOR.

SILVIO GRIXTI staqsa lill-

Ministru għall-Edukazzjoni u Xogħol

Jista' l-Ministru jindika kemm hemm persuni b'diżabilità li qed jagħmlu użu mill-iskema Bridging the Gap?

Jista' applikant jagħmel użu minn din l-iskema biex jaħdem part-time?

X'għandu wieħed jagħmel biex jagħmel użu minn dan is-servizz?

L-ONOR.

MARIO GALEA staqsa lill-

Jista' l-Ministru jgħid jekk it-Telecare hux se tiġi pprivatizzata?

Dan se jkun ifisser li l-anzjani jkollhom jibdew iħallsu ferm aktar għal dan is-servizz tant importanti għall-anzjani?

X'inhi l-mira ewlenija tal-gvern li jżomm it-telecare jew jipprivatizzah?

F'każ li jiġi pprivatizzat, il-Gvern se jżarma l-istruttura li għandu, inkluż l-apparat u l-ħaddiema?

L-ONOR.

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid jekk hemmx siġar protetti fiż-żona fejn qed tiġi ppjanata l-bypass ta' Ħ'Attard jiġifieri minn Ħ'Attard ħdejn l-MFSA sa ftit 'il fuq mid-daħla ta' Ta' Qali Ħ'Attard?

L-ONOR.

Jista' l-Ministru jgħid kemm hemm siġar taċ-ċitru u siġar oħra fiż-żona fejn qed tiġi ppjanata l-bypass ta' Ħ'Attard jiġifieri minn Ħ'Attard ħdejn l-MFSA sa ftit 'il fuq mid-daħla ta' Ta' Qali, Ħ'Attard?

L-ONOR.

Jista' l-Ministru jgħid kemm hemm bdiewa u jew persuni reġistrati li għandhom l-għelieqi fiż-żona fejn qed tiġi ppjanata l-bypass ta' Ħ'Attard jiġifieri minn Ħ'Attard ħdejn l-MFSA sa ftit 'il fuq mid-daħla ta' Ta' Qali Ħ'Attard?

L-ONOR.

EDWIN VASSALLO staqsa lill-

Deputat Prim Ministru u Ministru għas-Saħħa

B'referenza għall-kuntratt li huwa maħsub li jirregola lill-kuntrattur li se ikun qed jissupplixxi l-ikel fl-isptarijiet, jista' l-Ministru jgħid:

a. x'inhu l-kriterju li jirregola x-xiri tal-ħaxix u frott skont dan il-kuntratt;

b. x'kundizzjonijiet hemm fil-kuntratt li jistabbilixxu liema frott u ħaxix għandu jkun ta' produzzjoni lokali jew importat; u

ċ. jqiegħed fuq il-Mejda tal-Kamra kopja tal-kuntratt li qed jirregola lill-kuntrattur li qed jissupplixxi l-ikel lill-isptarijiet tal-Gvern?

L-ONOR.

EDWIN VASSALLO staqsa lill-

Ministru għall-Familja, Drittijiet tat-Tfal u Solidarjetà Soċjali

B'referenza għall-kuntratt li huwa maħsub li jirregola lill-kuntrattur li se jkun qed jissupplixxi l-ikel fi djar residenzjali tal-anzjani, jista' l-Ministru jgħid:

b. x'kundizzjonijiet huma fil-kuntratt li jistabbilixxu liema frott u ħaxix għandu jkun ta' produzzjoni lokali jew importat; u

ċ. jqiegħed fuq il-Mejda tal-Kamra kopja ta' kuntratt li qed jirregola lill-kuntrattur li se jissupplixxi l-ikel fi djar tal-anzjani?

L-ONOR.

EDWIN VASSALLO staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jieħu l-passi meħtieġa sabiex jara li fi Triq id-Difiża Ċivili fil-Mosta, fejn qed isir it-tarmak, issir bankina ta' metru fuq kull naħa tat-triq?

L-ONOR.

EDWIN VASSALLO staqsa lill-

Ministru għall-Finanzi

Jista' l-Ministru jgħid fil-preżent b'riżultat ta' dak kollu li tħabbar fl-aħħar budget:

a. x'inhi r-rata ta' taxxa fuq il-pensjoni; u

b. x'inhu l-ammont ta' pensjoni li mhux taxxabbli?

Jista' jgħid x'kienet iż-żieda fil-pensjoni wara l-aħħar budget?

Jista' jgħid sal-lum x'inhuma l-kriterji li jistabbilixxu r-rata ta' ħlas ta' taxxa fuq il-pensjoni fil-kategoriji u l-każijiet differenti kollha li jeżistu?

L-ONOR.

RYAN CALLUS staqsa lill-

Ministru għall-Edukazzjoni u Xogħol

Jista' l-Ministru jitlob lil SportsMalta tagħmel il-manutenzjoni neċessarja fl-Open-air Gym ta' Ta' Qali għaliex hemm apparat, bħar-rota statika, li mhumiex jiffunzjonaw?

L-ONOR.

GODFREY FARRUGIA staqsa lill-

Deputat Prim Ministru u Ministru għas-Saħħa

Jista' l-Ministru jgħid x'passi ħa biex jipproteġi d-drittijiet tal-pazjenti morda b'diżordni mentali fl-Isptar ta' Mount Carmel minħabba l-inkonvenjent li qed toħloq id-diskoteka miftuħa fil-limiti ta' Ħaż-Żebbug li d-dettalji dwarha qed jingħataw separatament li għandu permess li jdoqq sal-4.00 am, u li qed jolqot lill-morda ta' ċertu swali bil-ħoss esaġerat tal-mużika tad-diskoteka?

Kemm ir-rapport sar lill-Pulizija?

Jista' jgħid x'passi ttieħdu?

L-ONOR.

GODFREY FARRUGIA staqsa lill-

Ministru għall-Intern u Sigurtà Nazzjonali

B'referenza għar-risposta għall-mistoqsija parlamentari 6037 dwar id-diskoteka miftuħa li qiegħda fil-limiti ta' Ħaż-Żebbug li d-dettalji dwarha qed jingħataw separatament u li hu ta' disturb lir-residenti li joqogħdu fl-inħawi ta' Ħaż-Żebbug, Rabat, Siġġiewi u Ħ'Attard u b'mod partikolari għall-ispezzjonijiet tal-pulizija, jista' l-Ministru jgħid x'tagħmir għandha l-pulizija biex tkejjel b'decibles il-volum tal-ħoss tal-mużika?

Jista' l-Ministru jipprovdi tabella ta' dawn l-ispezzjonijiet li jindikaw il-volum tal-ħoss u d-distanza minn fejn ittieħed?

Jekk il-pulizija ma għandhiex dan l-apparat, fuq minn taqa' bħala entità biex jitkejjel dan?

Jekk il-pulizija ma għadhiex tuża dan l-apparat, jista' l-Ministru jgħid kif tista' l-Pulizija tressaq din l-entità diskoteka bi provi konkreti l-qorti?

L-ONOR.

GODFREY FARRUGIA staqsa lill-

Ministru għat-Turiżmu

B'referenza għar-risposta għall-mistoqsija parlamentari 6037 dwar id-diskoteka miftuħa li qiegħda fil-limiti ta' Ħaż-Żebbuġ li d-dettalji dwarha qed jingħataw separatament u li hi ta' disturb għar-residenti li joqogħdu fl-inħawi ta' Ħaż-Żebbuġ, Rabat, Siġġiewi u Ħ'Attard, jista' l-Ministru jgħid x'inhuma l-kriterji tal-ħruġ tal-permess?

X'superviżjoni ssir mill-Ministeru?

X'inhi l-proċedura ta' tiġdid tal-permess?

Kemm hu l-ħlas tal-liċenzja ta' stabbilimenti ta' din ix-xorta?

X'miżuri ġew imposti fuq id-diskoteka biex ikun hemm sound buffers u b'hekk il-ħoss tal-mużika ma jiġiex trasmess b'inkonvenjent?

L-ONOR.

GODFREY FARRUGIA staqsa lill-

Ministru għall-Ambjent, Żvilupp Sostenibbli u Tibdil fil-Klima

B'referenza għar-risposta għall-mistoqsija parlamentari 6037 dwar id-diskoteka miftuħa li qiegħda fil-limiti ta' Ħaż-Żebbuġ u li d-dettalji dwarha qed jingħataw separatament u li hi ta' inkonvenjent għar-residenti li joqogħdu fl-inħawi ta' Ħaż-Żebbuġ, Rabat, Siġġiewi u Ħ'Attard.

Hu fir-remit tal-ERA li tipproteġi d-drittijiet tar-residenti minn volum eċċessiv ta' storbju.

Jista' l-Ministru jgħid x'passi qed jittieħdu f'dan ir-rigward?

Jista' jgħid kemm-il darba l-Korp tal-Pulizija u/jew il-Ministeru għall-Intern irrikorru għall-għajnuna f'dan ir-rigward?

X'miżuri ġew imposti fuq id-diskoteka biex ikun hemm sound buffers u b'hekk il-ħoss tal-mużika ma tiġix trasmessa b'inkonvenjent?

L-ONOR.

GODFREY FARRUGIA staqsa lill-

Ministru għall-Affarijiet Barranin u Promozzjoni tal-Kummerċ

B'referenza għar-risposta għall-mistoqsija parlamentari 6037 dwar id-diskoteka miftuħa li qiegħda fil-limiti ta' Ħaż-Żebbuġ u li d-dettalji dwarha qed jingħataw separatament u li hi ta' inkonvenjent lir-residenti li joqogħdu fl-inħawi ta' Ħaż-Żebbuġ, ir-Rabat, is-Siġġiewi u Ħ'Attard, jista' l-Ministru jgħid x'inhuma l-kriterji tal-ħruġ tal-permess?

Il-permess joħroġ fuq permess ta' spirti biss?

X'superviżjoni jsir mill-Ministeru?

L-ONOR.

GODFREY FARRUGIA staqsa lill-

Ministru għall-Familja, Drittijiet tat-Tfal u Solidarjetà Soċjali

B'referenza għat-tiswijiet strutturali li qed isiru f'Binja Buqana fl-Imtarfa mill-Awtorità tad-Djar, wara li dawn id-difetti strutturali li wara 20 sena ġew ikkonfermati li huwa stat ta' fatt u li huma periklu, jista' l-Ministru jgħid x'mistrieħ il-moħħ għandu jkollu r-resident li x-xogħol qed isir skont is-sengħa f'kull post fil-blokka?

Liema huma l-entitajiet li qegħdin jagħmlu l-ispezzjonijiet u kemm hi l-frekwenza ta' dawn iż-żjarat?

Min qiegħed iħares id-drittijiet kuntrattwali tar-resident?

Jista' l-Ministru jgħid x'inhi r-raġuni għalfejn inbidlet it-teknika fuq l-infurzar tal-pilastri?

Meta l-ex Ministru l-Onor Dr Michael Farrugia kien qal waqt press release li l-pilastri ħa jinbidlu, beda jsir hekk, imma ma tkomplix.

Hu nnutat li bil metodu l-ġdid ta' kif qegħdin jiġu rranġati l-pilastri ta' bejn il-garaxxijiet, qed jittieħed spazju mill-komun privat u x-xogħol mhux qiegħed jinforza lir-irjus proprja.

Jista' l-Ministru jgħid x'passi qed tieħu l-Awtorità tad-Djar jekk dan hu minnu?

L-ONOR.

KAROL AQUILINA staqsa lill-

Jista' l-Prim Ministru jqiegħed fuq il-Mejda tal-Kamra kopja tal-ittra u/jew ta' kwalunkwe dokument ieħor tal-Awtorità għas-Servizzi Finanzjarji ta' Malta (MFSA) bi tweġiba għat-talba għal informazzjoni addizzjonali magħmula miċ-Chairman tal-European Banking Authority lill-istess Awtorità għas-Servizzi Finanzjarji ta' Malta (MFSA) u liema tweġiba kellha tingħata lill-European Banking Authority sa nhar il-Ħadd 10 ta' Ġunju 2018?

L-ONOR.

KAROL AQUILINA staqsa lill-

Ministru għall-Ġustizzja, Kultura u Gvern Lokali

Jista' l-Ministru jpoġġi fuq il-Mejda tal-Kamra lista ta' persuni li ħadu sehem fi programmi ta' ġrajjiet kurrenti, diskussjonijiet, inkluż programmi mtella' mill-Kamra tal-Aħbarijiet ta' Television Malta matul il-perjodu mill-4 ta' Ġunju 2017 sad-data li tiġi mwieġba din il-mistoqsija parlamentari?

Jista' l-Ministru jgħid għal kull waħda mill-persuni f'liema kapaċità ġiet mistiedna jew lil min kienet qiegħda tirrappreżenta?

L-ONOR.

KAROL AQUILINA staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jpoġġi fuq il-Mejda tal-Kamra kopja tas-sottomissjonijiet kollha li saru lill-Awtorità tal-Ippjanar mill-pubbliku bħala parti mill-konsultazzjoni pubblika preliminari li saret mill-istess Awtorità bejn Lulju u Settembru tas-sena 2013 dwar il-Pjan Lokali tal-Majjistral ta' Malta?

L-ONOR.

KAROL AQUILINA staqsa lill-

Jista' l-Ministru jpoġġi fuq il-Mejda tal-Kamra kopja tas-sottomissjonijiet kollha li saru lill-Awtorità tal-Ippjanar mill-pubbliku bħala parti mill-konsultazzjoni pubblika preliminari li saret mill-istess Awtorità bejn Lulju u Settembru tas-sena 2013 dwar il-Pjan Lokali tan-Nofsinhar ta' Malta?

L-ONOR.

KAROL AQUILINA staqsa lill-

Jista' l-Ministru jpoġġi fuq il-Mejda tal-Kamra kopja tas-sottomissjonijiet kollha li saru lill-Awtorità tal-Ippjanar mill-pubbliku bħala parti mill-konsultazzjoni pubblika preliminari li saret mill-istess Awtorità bejn Lulju u Settembru tas-sena 2013 dwar il-Pjan Lokali tal-Portijiet tat-Tramuntana ta' Malta?

L-ONOR.

IVAN BARTOLO staqsa lill-

Jista' l-Ministru jara kif l-individwu li d-dettalji dwaru qed jingħataw separatament kien issottometta applikazzjoni biex jixtri l-flat tal-housing u wara li għamel il-konvenju u saħansitra kellu jagħmel kuntratt f'Diċembru, ċemplulu u qalulu li dan ma jistax isir għax il-post hu tal-Lands?

(Dan meta ż-żewġ appartamenti ta' fuqu nbiegħu).

Jista' jgħid x'inhi l-problema?

L-ONOR.

SIMON BUSUTTIL staqsa lill-

Ministru għall-Affarijiet Barranin u Promozzjoni tal-Kummerċ

Jista' l-Ministru jgħid jekk, fil-każ tal-veranda stallata minn ħaddiema tal-Gvern fid-dar tiegħu, kienx applika għal permess jew Development Notification Order (DNO) mal-Awtorità tal-Ippjanar u jippreżenta l-evidenza dokumentarja ta' dan?

L-ONOR.

SIMON BUSUTTIL staqsa lill-

Jista' l-Ministru jgħid kemm-il darba uża ħaddiema tal-Gvern għal xogħlijiet fid-dar tiegħu u jagħti d-dati relevanti u x'tip ta' xogħlijiet wettqu?

L-ONOR.

ROBERT CUTAJAR staqsa lill-

Jista' l-Ministru jwieġeb il-mistoqsija parlamentari 3681 u jpoġġi fuq il-Mejda tal-Kamra l-permessi kif approvati mill-awtoritajiet konċernati tal-proġett li qed isir mill-Kunsill Lokali tal-Mellieħa bejn Triq il-Marfa u Triq Dun Franġisk Sciberras?

L-ONOR.

ROBERT CUTAJAR staqsa lill-

B'referenza għat-tweġiba tal-mistoqsija parlamentari 6018, jista' l-Ministru jpoġġi fuq il-Mejda tal-Kamra l-aħħar pjanti li tressqu quddiem l-Awtorità tal-Ippjanar u jgħid fiex waslet l-applikazzjoni għall-bini tal-lukanda li d-dettalji dwaru qed jingħataw separatament u appartamenti fid-daħla tal-Mellieħa bejn Triq il-Kbira u Triq in-Nasses?

Fl-istess waqt jindika jekk kienx hemm xi forma ta' oġġezzjoni għal dan l-iżvilupp mill-Kunsill Lokali tal-Mellieħa?

L-ONOR.

ROBERT CUTAJAR staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jwieġeb il-mistoqsija parlamentari 4844 u jinforma lil din il-Kamra l-informazzjoni dwar il-Fondazzjoni għall-Ħarsien Soċjali u l-aġenziji kollha u s-servizzi kollha li jaqgħu taħtha, għall-perjodu minn April 2013 sa Marzu 2018 u jgħid kemm saru ħatriet fil-gradi minn Manager 'il fuq?

L-ONOR.

SILVIO GRIXTI staqsa lill-

Jista' l-Ministru jgħid jekk hemmx xi ħsieb min-naħa tal-Awtoritajiet sabiex iniedu xi tip ta' skema li permezz tagħha, persuni u entitajiet kummerċjali u anke entitajiet oħrajn li jkunu sidien ta' proprjetajiet li jkunu tajba għall-finijiet t'akkomodazzjoni soċjali u li jkollhom jagħtu lill-Gvern ammonti sinjifikanti ta' flus bħal ħlasijiet b'lura ta' pagamenti tat-taxxa fuq id-dħul (Income tax) u tat-taxxa fuq il-valur miżjud (VAT) kif ukoll pagamenti tas-social security contributions u dawn ma jkollhomx minn fejn iħallsu dawn l-ammonti ta' flus lill-Gvern sabiex permezz ta' din l-iskema jkunu jistgħu jpaċu dawn id-djun billi jgħaddu lill-Gvern dawk il-proprjetajiet li jkunu tajbin għall-akkomodazzjoni soċjali?

Hemm xi ħsieb min-naħa tal-Awtorità li jiġi mgħoddi xi att ta' liġi minn din il-Kamra tal-Parlament sabiex jiġi regolarizzat dan il-mod ta' tpaċija sabiex b'hekk il-Gvern ikun jista' jiġbor ammont sostanzjali ta' flus li għandu jiġbor u kollox isir skont il-liġi u skont regoli u 'prassi' stabbiliti mingħajr ħafna qawmien ta' dubji u tfigħ ta' tajn bla bżonn minn min suppost jaf aħjar?

L-ONOR.

MARIA DEGUARA staqsiet lill-

Jista' l-Ministru ġentilment jikkonsidra li jitpoġġew traffic lights fejn Labour Avenue tingħaqad mal-Pjazza tan-Naxxar peress li qiegħed ikun hemm konġestjoni tat-traffiku matul il-ġurnata kollha u dan minħabba li kull min ikun se jaqsam minn fuq iż-zebra crossing li hemm bejn il-każin tal-banda Peace u l-ATM tal-HSBC, jaqsam kif ġie ġie u l-ħin kollu jwaqqaf it-traffiku?

L-ONOR.

FREDERICK AZZOPARDI staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid fejn wasal il-każ li l-entità sportiva li d-dettalji dwarha qed jingħataw separatament għandha quddiem l-Awtorità tal-Artijiet?

Peress li dan il-każ ilu għal numru ta' snin quddiem din l-Awtorità, jista' jara li dan il-każ jitmexxa kemm jista' jkun malajr?

L-ONOR.

FREDERICK AZZOPARDI staqsa lill-

Ministru għall-Enerġija u Immaniġġar tal-Ilma

Jista' l-Ministru jara li l-bozza bin-numru 163 li qiegħda fi Triq l-Imġarr Għajnsielem, u li ilha mitfija għal aktar minn sena, tinxtegħel kemm jista' jkun malajr?

L-ONOR.

RYAN CALLUS staqsa lill-

Ministru għall-Edukazzjoni u Xogħol

Jista' l-Ministru jgħid minn min se jkun qed jitmexxa r-range tal-isparar f'Ta' Kandja wara li jintemm il-World Cup tal-Isparar?

Jista' jgħid jekk il-Malta Shooting Sport Federation hiex se tingħata r-responsabilità tal-immaniġġar tal-faċilità tal-isparar f'Ta' Kandja wara li tintemm il-World Cup tal-Isparar?

L-ONOR.

SIMON BUSUTTIL staqsa lill-

Jista' l-Prim Ministru jagħti lista ta' Facebook Groups, miftuħa jew ristretti, li huwa membru tagħhom?

Jista' jgħid jekk dan l-aħħar ħariġx minn xi gruppi li jintużaw bħala hate groups u li fihom tiġi ġġenerata u/jew tinxtered mibgħeda dwar in-nies, speċjalment avversarji politiċi tal-istess Prim Ministru?

L-ONOR.

SIMON BUSUTTIL staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid għaliex għadu ma nħatarx Kummissarju għall-Istandards fil-Ħajja Pubblika ai termini tal-Att XIII tal-2017 dwar Standards fil-Ħajja Pubblika, aktar minn sena wara li din il-liġi għaddiet mill-Parlament?

L-ONOR.

IVAN BARTOLO staqsa lill-

Deputat Prim Ministru u Ministru għas-Saħħa

Jista' l-Ministru jkompli jwieġeb il-mistoqsija parlamentari 6292 u jgħid x'jisimhom il-pilloli li jingħataw għall-kura tal-Hepatitis C u kemm jiswew dawn?

L-ONOR.

IVAN BARTOLO staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jara l-każ tal-anzjana li d-dettalji dwarha qed jingħataw separatament li teħtieġ tidħol f'home minħabba l-kundizzjoni tagħha, u li din tinsab weħidha?

L-ONOR.

EDWIN VASSALLO staqsa lill-

Ministru għall-Affarijiet Ewropej u Ugwaljanza

Tista' l-Ministru tpoġġi fuq il-Mejda tal-Kamra l-informazzjoni rigward fondi tal-Unjoni Ewropea fil-qasam tal-biedja u s-sajd u ċjoe:

a) kemm huwa n-numru ta' applikanti għal kull applikazzjoni ta' fond differenti li hemm, u li fil-preżent qed ikun iġġudikat mill-aġenzija rispettiva li għandha responsabilità li tiġġudika l-applikazzjonijiet għall-fondi tal-Unjoni Ewropea;

b) id-deskrizzjoni tal-fondi li fil-preżent qed ikunu aġġudikati; u

c) meta huwa ż-żmien (id-data) li fih il-perjodu tal-aġġudikazzjoni jagħlaq?

L-ONOR.

EDWIN VASSALLO staqsa lill-

Jista' l-Prim Ministru jgħid kemm kienu dawk il-kumpaniji li kienu ntitolati li jirreġistraw l-accounts tagħhom mal-Awtorità għas-Servizzi Finanzjarji ta' Malta (MFSA) fl-2016 u fl-2017 rispettivament, imma ma rreġistrawx l-accounts tagħhom f'dawn is-snin?

L-ONOR.

FREDERICK AZZOPARDI staqsa lill-

Ministru għal Għawdex

Peress li l-pożizzjoni u l-mod li ġew installati l-gates li hemm qabel ma' tidħol għall-marshalling area tat-terminal tal-Port tal-Imġarr Għawdex, qed jinħolqu problemi għas-sewwieqa meta jiġu biex jgħaddu minnhom, bil-konsegwenza li ħafna drabi qed jaħbtu magħhom, bir-riżultat li qed ssir ħsara fil-vetturi tagħhom, tista' l-Ministru tara li jittieħdu l-passi meħtieġa biex din is-sitwazzjoni tiġi rimedjata?

L-ONOR.

FREDERICK AZZOPARDI staqsa lill-

Ministru għall-Ekonomija, Investiment u Negozji Żgħar

Jista' l-Ministru jwieġeb il-mistoqsijiet parlamentari 3320 u 3912 u ċjoè: Jista' l-Ministru jgħid kemm kien l-ammont ta' investiment barrani f'Malta u f'Għawdex (separatament) matul is-snin 2016 u 2017 (separatament)?

L-ONOR.

FREDERICK AZZOPARDI staqsa lill-

Ministru għall-Finanzi

Jista' l-Ministru jwieġeb il-mistoqsija parlamentari 5431 u ċjoè: B'referenza għal dak li ġie kkwotat fil-media lokali fejn intqal li skont il-Eurostat, il-ħlas medju għal siegħa xogħol f'Malta hu kważi €14, jista' l-Ministru jgħid kemm hu n-numru ta' ħaddiema (separatament) li jitħallsu minn €4 sa €6, minn €6 sa €8, minn €8 sa €10, minn €10 sa €12 u minn €12 sa €14 fis-siegħa?

L-ONOR.

DAVID STELLINI staqsa lill-

Peress li l-bieraħ, it-13 ta' Ġunju 2018, il-Prim Ministru ddikjara li l-organizzazzjonijiet mhux governattivi li qed joperaw bastimenti ta' riċerka u salvataġġ fil-Mediterran għandhom jiġu rregolati, jista' l-Prim Ministru jgħid għaliex?

B'liema mod jista' jiġri dan?

Jista' jgħid jekk entitajiet non-governattivi għandhomx jidħlu fil-qasam tas-sigurtà ta' pajjiżi bħal tagħna?

L-ONOR.

FREDERICK AZZOPARDI staqsa lill-

Ministru għal Għawdex

B'referenza għall-bini ta' pixxina f'Għawdex kif ukoll għall-mistoqsija parlamentari 1494, fejn fit-tweġiba għaliha ngħad li kien ġie iffirmat Memorandum of Understanding f'Novembru 2016 u li n-negotiating team kien għaddej b'negozjati mal-privat, issa li għaddew tmien xhur minn meta saret din il-mistoqsija tista' l-Ministru tinforma lill-Kamra bl-aħħar żviluppi fuq dan il-proġett?

L-ONOR.

SIMON BUSUTTIL staqsa lill-

Jista' l-Ministru jgħid jekk ġietx trasferita art industrijali liċ-Chief of Staff tal-Prim Ministru jew lil xi kumpanija li fiha huwa għandu interess dirett jew indirett mill-2013 sad-data ta' din il-mistoqsija u jekk fl-affermattiv, jista' jagħti tagħrif dwar it-trasferiment in kwistjoni u jpoġġi fuq il-Mejda tal-Kamra kopja tal-kuntratt relevanti?

ORDNIJIET TAL-ĠURNATA

Abbozz Nru 34 - Abbozz ta' Liġi sabiex jemenda l-Kostituzzjoni ta' Malta – Tielet Qari - Ministru għall-Ambjent, Żvilupp Sostenibbli u Tibdil fil-Klima.

Abbozz Nru 33 - Abbozz ta' Liġi li jemenda l-Att dwar il-Protezzjoni tal-Ambjent – Tielet Qari - Ministru għall-Ambjent, Żvilupp Sostenibbli u Tibdil fil-Klima.

Abbozz Nru 41 – Abbozz ta' Liġi li jemenda l-Kodiċi Kriminali u l-Att dwar id-Dipendenza fuq id-Droga (Trattament mhux Priġunerija) - Tieni Qari – Ministru għall-Ġustizzja, Kultura u Gvern Lokali.

Abbozz Nru 35 - Abbozz ta' Liġi li jemenda l-Att dwar il-Professjoni Nutarili u Arkivji Nutarili – Tieni Qari - Ministru għall-Ġustizzja, Kultura u Gvern Lokali.

Abbozz Nru 38 - Abbozz ta' Liġi li jemenda Diversi Liġijiet dwar is-Servizzi Finanzjarji – Tieni Qari – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 43 - Abbozz ta' Liġi dwar Arranġamenti u Servizzi ta' Teknoloġija Innovattiva - Tieni Qari (Kont.) – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 44 – Abbozz ta' Liġi dwar l-Attiv Finanzjarju Virtwali - Tieni Qari – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 45 - Abbozz ta' Liġi dwar l-Awtorità tal-Innovazzjoni Diġitali ta' Malta - Tieni Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 46 – Abbozz ta' Liġi dwar is-Sigrieti Kummerċjali - Tieni Qari – Ministru għall-Ekonomija, Investiment u Negozji Żgħar.

Abbozz Nru 15 - Abbozz ta' Liġi dwar il-Professjoni tal-Psikoterapija – Tielet Qari - Ministru għall-Familja, Dmirijiet tat-Tfal u Solidarjetà Soċjali.

15 ta' Ġunju 2018 SKRIVAN TAL-KAMRA

KUMITATI TAL-KAMRA

KUMITAT PERMANENTI DWAR IL-KONTIJIET PUBBLIĊI

Il-Kumitat dwar il-Kontijiet Pubbliċi se jiltaqa' nhar it-Tlieta, 19 ta' Ġunju 2018 fl-4:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

Diskussjoni dwar it-talba li saret mill-Membri tal-Oppożizzjoni għal investigazzjoni dwar is-sitwazzjoni tal-ingaġġ ta' ħaddiema fil-Wasteserv matul il-perjodu Jannar 2016 u Ġunju 2017, flimkien mat-talba tal-Membri tal-Gvern li l-perjodu taħt investigazzjoni jibda minn Jannar 2010.

(Kont.)

KUMITAT PERMANENTI DWAR IS-SAĦĦA

Il-Kumitat Permanenti dwar is-Saħħa se jiltaqa' nhar it-Tlieta, 19 ta' Ġunju 2018 fis-7:00 pm fil-Kamra tal-Kumitati, fil-Parlament b'din l-aġenda:

Konferma tal-Minuti.

Preżentazzjoni minn Dr Valeska Padovese, Konsulent mal-Genito-Urinary Clinic fl-Isptar Mater Dei.

Twaqqif ta' sottokumitat dwar id-Dijabete - sottomissjonijiet ta' ismijiet.

Affarijiet oħra.

KUMITAT PERMANENTI DWAR IL-ĦATRIET PUBBLIĊI

Il-Kumitat Permanenti dwar il-Ħatriet Pubbliċi se jiltaqa' nhar l-Erbgħa, 20 ta' Ġunju 2018 fit-3.00 pm fil-Kamra tal-Kumitati fil-Parlament, il-Belt Valletta, b'din l-aġenda:

Konferma tal-Minuti;

Smigħ fir-rigward tan-nomina ta' Marlene Seychell għall-ħatra ta' Non-Executive Chair tal-Awtorità Maltija dwar il-Logħob; u

Smigħ fir-rigward tan-nomina ta' Daniel Azzopardi għall-ħatra ta' Rappreżentant Permanenti ta' Malta għall-Unjoni Ewropea.

KUMITAT PERMANENTI DWAR L-AFFARIJIET BARRANIN U EWROPEJ

Il-Grupp ta' Ħidma I fi ħdan il-Kumitat Permanenti dwar l-Affarijiet Barranin u Ewropej se jiltaqa' (in camera) nhar l-Erbgħa, 20 ta' Ġunju 2018 fl-4.30 pm fil-Kamra tal-Kumitati fil-Parlament il-Belt b'din l-aġenda:-

Konferma tal-Minuti;

Konsiderazzjoni ta' proposti leġiżlattivi fir-rigward tal-osservanza tal-prinċipju tas-sussidjarjetà; u

Skrutinju ta' proposti leġislattivi u dokumenti oħra maħruġa mill-Kummissjoni u minn istituzzjonijiet oħra tal-Unjoni Ewropea.

GRUPP PARLAMENTARI DWAR IL-KAPITALI EWROPEA TAL-KULTURA

Il-Grupp Parlamentari dwar il-Kapitali Ewropea tal-Kultura se jiltaqa' nhar l-Erbgħa, 20 ta' Ġunju 2018 fl-4.30 pm fil-Kamra tal-Kumitati fil-Parlament b'din l-aġenda:-

Konferma tal-Minuti;

Laqgħa ma' delegazzjoni ta' Membri tal-Kumitat dwar il-Kultura tal-Parlament tal-Reġjun ta' Berlin fil-Ġermanja dwar il-Proġett: Il-Belt Valletta Kapitali Ewropea tal-Kultura 2018; u

Affarijiet oħrajn.

KUMITAT PERMANENTI DWAR L-AFFARIJIET EKONOMIĊI U FINANZJARJI

Il-Kumitat dwar l-Affarijiet Ekonomiċi u Finanzjarji se jiltaqa' nhar l-Erbgħa, 20 ta' Ġunju 2018 fil-5:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti;

Preżentazzjoni mis-Sur Joseph Cuschieri u s-Sa Marianne Scicluna, Chief Executive Officer u Direttur Ġenerali rispettivament fl-Awtorità għas-Servizzi Finanzjarji ta' Malta; u

Affarijiet Oħra.

Il-Kumitat Permanenti dwar l-Affarijiet Barranin u Ewropej se jiltaqa' nhar it-Tnejn, 2 ta' Lulju 2018 fis-6.30 pm fil-Kamra tal-Kumitati fil-Parlament b'din l-aġenda:-

Konferma tal-Minuti;

Diskussjoni skont Artikolu 4 (2) tal-Att dwar l-Unjoni Ewropea dwar ir-ratifika tal-Ftehim bejn l-Unjoni Ewropea u l-Istati Membri tagħha, u New Zealand iffirmat fil-5 ta' Ottubru 2016; u

Affarijiet oħra.

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

Abbozz Nru 37 – Abbozz ta' Liġi li jemenda l-Att dwar il-Protezzjoni tal-Embrijuni (Kont.) – Deputat Prim Ministru u Ministru għas-Saħħa.

Abbozz Nru 30 - Abbozz ta' Liġi dwar il-Prevenzjoni tal-Korruzzjoni fl-Isport – Ministru għall-Edukazzjoni u x-Xogħol.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

Abbozz Nru 39 - Abbozz ta' Liġi dwar l-Aġenzija għal Infrastruttura Malta – Ministru għat-Trasport, Infrastruttura u Proġetti Kapitali.

Abbozz Nru 42 – Abbozz ta' Liġi li jemenda l-Ordinanza li Tneħħi l-Kontroll tad-Djar - Ministru għall-Ġustizzja, Kultura u Gvern Lokali.

15 ta' Ġunju 2018 SKRIVAN TAL-KAMRA